સામાન્ય રીતે પાણીનાં પાઉચ માટેનું પ્લાસ્ટિક ‘ફૂડ ગ્રેઇન’ પ્રકારનું હોવું જોઇએ. આવા પ્લાસ્ટિકનો સંપર્ક પીવાના પાણી સાથે થાય તો પણ શરીરને નુકસાન થતું નથી. પાણીનાં પાઉચના ઉત્પાદકો દ. ગુજરાતના ભરૂચ, અંકલેશ્વર વિસ્તારમાંથી ફૂડ ગ્રેઇન પ્લાસ્ટિક મંગાવે છે, જોકે પાણીનાં પાઉચનું પ્લાસ્ટિક હલકી ગુણવત્તાનું હોવાથી આનાથી ગટર લાઇન ચોકઅપ થઇ જવાની વારંવાર સમસ્યા સર્જાય છે. ખાસ કરીને ચોમાસામાં વરસાદી પાણીની સાથે પાઉચ વહી જઇને કેચપીટમાં ફસાઇ જતાં હોઇ શહેરમાં કરોડો રૂપિયા ડિસિલ્ટિંગ પાછળ ખર્ચાતા હોવા છતાં પણ અનેક વિસ્તાર વરસાદી પાણીમાં ગરકાવ થાય છે.